CPNRF-QHPFปันผลฉลุย
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

โพสต์ทูเดย์ — บลจ.ไทยพาณิชย์ เตรียมปันผล 2 กองทุนอสังหาริมทรัพย์ ยันไม่ถูกการเมืองทุบ CPNRF ได้ผลดี 3 สาขา คนเดินเพิ่ม หากตึกคิวเฮ้าส์เข้าออกได้ปกติ
นางโชติกา สวนานนท์ กรรมการผู้อำนวยการ บริษัทหลักทรัพย์จัดการกองทุน (บลจ.) ไทยพาณิชย์ เปิดเผยว่า บริษัทเตรียมจ่ายเงินปันผลกองทุนรวมสิทธิการเช่าอสังหาริมทรัพย์ CPN รีเทลโกรท (CPNRF) สำหรับผลดำเนินงานวันที่ 1 ม.ค.มี.ค. 2553 ในอัตรา 0.2450 บาทต่อหน่วย ปิดสมุดทะเบียนเพื่อสิทธิรับปันผลวันที่ 24 พ.ค. 2553 และจ่ายเงินวันที่ 14 มิ.ย.2553 กองทุนอสังหาริมทรัพย์ ควอลิตี้เฮ้าส์ (QHPF) จ่ายเงินปันผลอัตรา 0.186 บาทต่อหน่วย ปิดสมุดทะเบียนเพื่อสิทธิรับปันผลวันที่ 24 พ.ค.นี้และจะจ่ายเงินวันที่ 4 มิ.ย.2553 
“ทั้งสองกองทุนไม่ได้รับผลกระทบจากการเมือง โดย CPNRF ลงทุนในศูนย์การค้าเซ็นทรัลพลาซาพระราม 2, พระราม 3 และปิ่นเกล้า ซึ่งทั้ง 3 สาขามีลูกค้าเพิ่ม ผลจากปิดศูนย์การค้าย่านราชประสงค์ อีกทั้งอาคารคิวเฮ้าส์สำนักงานให้เช่าทำสัญญาเช่าระยะยาวและต่อสัญญาทุก 3 ปี ซึ่งตั้งแต่มีชุมนุม 2 เดือน ก็ยังเข้าออกอาคารได้ จึงมั่นใจว่ากองทุนจะไม่ได้รับผลกระทบด้านรายได้จากผู้เช่า”
สำหรับงาน Money Expo 2010 บริษัทขายกองทุนได้สูงถึง 493 ล้านบาท เพิ่มขึ้นจากปี 2552 ที่ทำยอดขายในงานเดียวกันสูงสุดประมาณ 60 ล้านบาท ซึ่งส่วนใหญ่เป็นการลงทุนในกองทุนตลาดเงินที่มีความเสี่ยงต่ำ ได้แก่ กองทุนเปิดไทยพาณิชย์สะสมทรัพย์ตราสารหนี้ และกองทุนประเภท Term Fund ที่มีระยะเวลาลงทุนและผลตอบแทนที่ชัดเจน 
“สะท้อนถึงความต้องการของนักลงทุนที่ยังแสวงหาการลงทุนที่มีความเสี่ยงต่ำและได้รับผลตอบแทนที่ดีกว่าดอกเบี้ยเงินฝาก ซึ่งอาจเป็นสาเหตุมาจากสถานการณ์ไม่สงบทางการเมืองและกังวลสภาวะเศรษฐกิจยุโรป”
บริษัทจึงเปิดจำหน่ายกองทุนที่มีความมั่นคงสูง โดยล่าสุดเปิดจำหน่ายอีก 4 รุ่น ขายพร้อมกันวันที่ 1117 พ.ค.นี้ มูลค่ากองทุนละ 1,000 ล้านบาท ลงทุนขั้นต่ำ 1 หมื่นบาท ลงทุนในพันธบัตรรัฐบาลไทย 2 รุ่น ได้แก่ กองทุนเปิดไทยพาณิชย์พันธบัตรรัฐบาล 6M58 อายุ 6 เดือน ผลตอบแทนประมาณ 1.00% ส่วนกองทุนเปิดไทยพาณิชย์พันธบัตรรัฐบาล 12M32อายุ 12 เดือน ผลตอบแทนประมาณ 1.20% 
ทั้งนี้ อีก 2 กองทุนลงทุนในพันธบัตรรัฐบาลเกาหลีใต้ โดยเปิดไทยพาณิชย์ ฟอร์เรน โนท 10M6 อายุ 10 เดือน ให้ผลตอบแทนประมาณ 1.35% และเปิดไทยพาณิชย์ ฟอร์เรน โนท 1Y41 อายุประมาณ 1 ปี ผลตอบแทน 1.50%โดยการป้องกันความเสี่ยงอัตราแลกเปลี่ยน